Ljóst er að framboð á lóðum í Sundahöfn er takmarkað og eftirspurn langt umfram það sem mögulegt er að verða við . M.a. hefur fyrirhuguð lega Sundabrautar áhrif svo og krafa um aukna hagkvæmni í nýtingu lands og skipulag umferðaræða til og frá framstöðvunum , “ segir m.a. á heimasíðu hafnanna . Í skýrslu KPMG segir að með því að byggja upp í markvissum skrefum vel skipulagða og tæknivædda gámahöfn og góðar samgöngur til og frá henni og að vöruhúsa - og geymslusvæðum í næsta nágrenni eða lengra í burtu sé hægt að nýta Sundahöfn um mjög langa framtíð . Geymslu - og vöruhúsasvæði gæti verið í vaxandi mæli í útjaðri byggðar þar sem landrými er nægt og góðar tengingar við aðra samgönguinnviði , t.d. á Esjumelum , Hólmsheiði , sunnan Hafnarfjarðar og á Grundartanga . Sjá nánari umfjöllun um málið í Morgunblaðinu í dag .